கேள்வி: மேற்கத்திய பொன்முதுகு மரங்கொத்தி - துணையினங்கள் பற்றி நீங்கள் என்ன அறிந்துள்ளீர்கள்?
பதில்: இதில் அங்கீகரிக்கப்பட்ட ஆறு கிளையினங்கள் உள்ளன: * ''Dinopium javanense javanense -'' தீபகற்ப தாய்லாந்து தெற்கே சுமாத்திரா, ரியாவ் தீவுக்கூட்டம் மற்றும் மேற்கு சாவகம் (தீவு) போன்ற பகுதிகளை தாயகமாக கொண்டது. * மலபார் பொன்முதுகு மூன்று விரல் மரங்கொத்தி ''Dinopium javanense malabaricum -'' தென்மேற்கு இந்தியாவைத் தாயகமாக கொண்டது. * ''Dinopium javanense intermedium -'' கிளையினங்களில் மிகப்பெரியதான (79-100 கிராம் எடை) இது வங்காளதேசம், கிழக்கு மியான்மர் மற்றும் தெற்கு சீனா (தென்மேற்கு யுன்னான்) ஆகியவற்றை பூர்வாகமாக கொண்டது. * ''Dinopium javanense borneonense -'' வடகிழக்கு போர்னியோவைத் தரவிர, போர்னியோவை தாயகமாக கொண்டது. * ''Dinopium javanense raveni -'' வடகிழக்கு போர்னியோ மற்றும் கடல் தீவுகளைத் தாயகமாக கொண்டது. * ''Dinopium javanense exsul -'' கிழக்கு சாவகம் (தீவு) மற்றும் பாலியை தாயகமாகக் கொண்டது.
கேள்வி: மேற்கத்திய பொன்முதுகு மரங்கொத்தி - பரவலும் வாழிடமும் பற்றி நீங்கள் என்ன அறிந்துள்ளீர்கள்?
பதில்: மேற்கத்திய பொன்முதுகு மரங்கொத்தியானது கூச்ச சுபாவமுள்ளதும் மறைந்து வாழும் பறவை என்பதால், பொதுவாக நகர்ப்புறங்களில் காணப்பட வாய்ப்பில்லை. இவை ஈரமான அடர்த்தியற்ற காடுகள், புதர்க்காடு மற்றும் அலையாத்தித் தாவரங்கள் என பல்வேறு வாழ்விடங்களில் வாழ்கின்றன. இவை பொதுவாக தாழ்வான பகுதிகளில் வாழ்ந்தாலும், இந்தியாவில் கடல் மட்டத்திலிருந்து 1700மீ உயரம் வரை காணப்படுகின்றன மற்றும் அந்தப் பகுதிகளில் பைன் காடுகளில் வாழ விரும்புகின்றன. தென்கிழக்காசியா முழுவதும், இந்தியாவின் மேற்குத் தொடர்ச்சி மலைகள் முதல் இந்தோசீனா தீபகற்பம் மற்றும் சுந்தா பெருந் தீவுகள் வரை அவற்றின் பரவியுள்ளன.
கேள்வி: மேற்கத்திய பொன்முதுகு மரங்கொத்தி - விளக்கம் பற்றி நீங்கள் என்ன அறிந்துள்ளீர்கள்?
பதில்: ஆண் பறவைகளும் பெண் பறவைகளும் உச்சந்தலையும் கொண்டையும் நிறத்தில் வேறுபடுகிறன, ஏனெனில் ஆண் பறவைகளுக்கு பிரகாசமான சிவப்பு கொண்டை உள்ளது, பெண் பறவைகளுக்கு வெள்ளை கோடுகளுடன் கருப்புக் கொண்டை உள்ளது. இரு பாலினத்தவைக்கும் வெள்ளைப் புருவம், வெள்ளை கன்னம் மற்றும் வெள்ளை தொண்டை பகுதி உள்ளன. இவை அனைத்தும் கருப்பு நிற கோடுகளைக் கொண்டுள்ளதாக உள்ளன. மேலும் இவற்றின் அடிப்பகுதி கருப்பு மற்றும் வெள்ளை நிறத்தில் உள்ளன. இந்தப் பறவையானது பெரிய பொன்முதுகு மரங்கொத்தி மற்றும் அதை ஒத்த பிற பொன் முதுகு மரங்கொத்திகளிலிருந்து இதன் சிறிய கறுப்பு முனையுள்ள அலகால் வேறுபடுகிறது. அதேபோல பொன்முதுகு மரங்கொத்தியிலிருந்து சிவப்பு பிட்டம், வெள்ளைத் தொண்டையாலும் வேறுபடுகிறது.
கேள்வி: மேற்கத்திய பொன்முதுகு மரங்கொத்தி - இனப்பெருக்கம் பற்றி நீங்கள் என்ன அறிந்துள்ளீர்கள்?
பதில்: பிப்ரவரி முதல் ஜூலை முடிய மா, வாகை, முருங்கு ஆகிய மரங்களில் வங்கு குடைந்து 3 முட்டைகள் இடும், பழக்க வழக்கம் உணவு, இனப்பெருக்கம் ஆகியன பொன்முதுகு மரங்கொத்தியதைப் போன்றனவே.